**1 -** Los adjectius e los advèrbis son enquadrats per **mèi … que**

 A + vèrbe + **mèi** + adjectiu + **que**  + B

A + vèrbe + **mèi** + advèrbi + **que**  + B

**Exemples :**

Es **mèi** rapide **que** sa sòr. (adjectiu) Sui **mèi** grand **que** mon frair. (adjectiu)

Vèn **mèi** sovent **que** tu. (advèrbi) Dròmi **mèi** longtemps **que** mon gat. (advèrbi)

**Hètz cas ! : l’adjectiu es variable**

**Exemples :**

Es **mèi** gran(d) **que** son amic. Es **mèi** gran(d)a **que** son amiga.

Son **mèi** gran(d)as **que** tu.

**Hètz cas au "ligam" :**

Es **mè**(i)**‿**intelligent **que** tu. Es **mè**(i)**‿**intelligenta **que** jo.

**2. Comparatiu d’egalitat**

Los adjectius e los advèrbis son enquadrats o pas per **Tau … com**

* A + vèrbe + adjectiu **+ Tau** + **com**  + B
* A + vèrbe **+ Tau** + advèrbe+ **com**  + B

**Exemples :**

Es rapide **tau** **com** sa sòr. o Es **tau** rapide **com** sa sòr. (adjectiu)

Sui grand **tau** **com** mon frair. o Sui **tau** grand **com** mon frair. (adjectiu)

Vèn **tau** sovent **com** tu. o Vèn sovent **tau** **com** tu. (advèrbi)

Dròmi **tau** longtemps **com** mon gat. o Dròmi longtemps **tau** **com** mon gat. (advèrbi)

**3. Comparatiu d’inferioritat**

Los adjectius e los advèrbis son enquadrats o pas per **mens(h) … que**

* A + vèrbe + **mens(h)** + adjectiu + **que**  + B
* A + vèrbe + **mens(h)** + advèrbe + **que**  + B

**Exemples :**

Es **mens** rapide **que** sa sòr. (adjectiu) Suis **mens** gran(d) **que** mon frair. (adjectiu)

Vèn **mens** sovent **que** tu. (advèrbi) Dròmi **mens** longtemps **que** mon gat. (advèrbi)

**Hètz-cas au ligam :**

Es **mens‿**intelligent **que** tu. Aquera entrepresa es **mens**‿importanta **que** la nòstra.

**Los comparatius irregulars :**

Tres adjectius  (bon, petit e péger) e un advèrbi (bien) an un comparatiu irregular :

* mèi bon 　o　 mélher (o melhor )
* mèi maishant = péger (los dus son possibles)
* mèi bien 　→　mélher

**Exemples :** Aquera poma verda es **mèi bona** qu'aquera poma roja.

Las nòtas de Maxime son **pégers** que las nòtas de Murièla.

Las nòtas de Maxime son **mèi maishantas** que las notas de Murièla.

Fatima tribalha **mélher** que son hrair. Fatimà tribalha **mèi bien** que son hrair.

NB : **mendre (a)** significa "**mèi petit**" dens certs cas.

|  |
| --- |
| **TABLÈU RECAPITULATIU** |
| . | **ADJECTIU** | **ADVÈRBE** |
| superioritat (+) | Maxime es **mèi** brave **que** Teò. | Marc cor **mèi** viste **que** Tòm. |
| egalitat (=) | Maxime es**tau** brave **com** Halip. | Frèd cor **tau**viste **com** Pèir. |
| inferioritat (-) | Teò es **mens** brave **que** Maxime. | Tòm cor **mens** viste **que** Marc. |
| . | **NOM** | **VÈRBE** |
| superioritat (+) | Marc a **mèi** **de** canicas **que** Tòm. | Maria dròm **mèi que** Lenà. |
| egalitat (=) | Frèd a **autan** **de** canicas **com** Pèir. | Lenà dròm **autan com** Lison. |
| inferioritat (-) | Tòm a **mens** **de** canicas **que** Marc. | Lenà dròm **mens que** Maria. |

Haut du formulaire

Bas du formulaire

Haut du formulaire

Bas du formulaire